  Майя Бывальцева Куазь урод луэмен Удмуртиысь ГИБДД водительёсты сюрес вылэ асьсэ машинаосынызы потонлэсь возиськыны куре. Кызьы ивортэ элькунысь кунпуш ужъёсъя министерстволэн пресс-службаез, улосвыл вадьсытӥ Атлантикаысь циклон ортче, со зор но лымы ваиз. Сюресъёс вылын автомобилистъёслы кышкытлык ваись кот лымы но йӧвалег луоз. Омырын температура 0…+5 градус, уйин бус луыны быгатэ Удмуртиысь кунпуш ужъёсъя министерстволэн пресс-службаезВодительёсты гужем питранъёссэс воштыны, озьы ик карсьӧр сюресъёс вылэ потамлэсь возиськыны но ӝоглыкез кулэстыны куро, уката ик сюресэз пыдын потон интыос вӧзын. Машинаос куспын бадӟым вис возьыны кулэ, пумит лыктӥсь автомобиль кыдёкын ке но, азьпалан мынӥсьсэ ортчыны потыны уг яра. Кин питранъёссэ воштыны ӧз вутты яке руль сьӧрын ӧжыт ветлэ на, соослы умойгес луоз мер транспортэ яке таксие пуксьыны. Эрикрадэз утисьёс ивортэмъя, пуксёнэ, 29-тӥ коньывуонэ, шӧдскымон кезьы кариськоз. Уй-нунал ӵоже температура нольлэн улӥын возиськоз, лымыялоз.  Тегъёс: Ижкар ГИБДД Удмуртия куазь сюресъёс йвалег  